สวัสดีค่ะ พอดีว่าเราได้ทำการฝังยาคุม2ปีแล้วค่ะ และเริ่มสงสัยว่าตัวเองอาจจะเป็นไทรอยด์เพราะที่บ้านมีกรรมพันธุ์ มันจะส่งผลอะไรไหมคะ
สวัสดีค่ะ ผู้ที่ไม่ควรฝังยาคุมกำเนิด ได้แก่- ยังไม่แน่ใจว่าตั้งครรภ์หรือไม่- มีเลือดออกผิดปกติทางช่องคลอดโดยยังไม่ทราบสาเหตุ- ไม่ชอบให้ประจำเดือนมาผิดปกติ เพราะการฝังยาคุม มักทำให้ประจำเดือนมาผิดปกติไป- มีภาวะเลือดออกง่ายและหยุดยากอยู่- เป็นมะเร็งของอวัยวะสืบพันธุ์อยู่ หรือเคยเป็น เช่น มะเร็งเต้านม มะเร็งรังไข่ เป็นต้น- เป็นเนื้องอกหรือมะเร็งตับ มีตับอักเสบอยู่- เป็นโรคหลอดเลือดอุดตันส่วนผู้ที่มีโรคเหล่านี้ ควรระวังในการใช้ยาฝังคุมกำเนิด แนะนำให้แพทย์เป็นผู้ตัดสินใจ ได้แก่- สูบบุหรี่ (>15 มวน/วัน) ในหญิงอายุมากกว่า 35 ปี- ประวัติเคยตั้งครรภ์นอกมดลูก- มีไขมันในโลหิตสูง- ความดันโลหิตสูง- โรคหัวใจและหลอดเลือด เช่น หัวใจขาดเลือด หลอดเลือดสมองอุดตัน, ใส่ลิ้นหัวใจ- โรคถุงน้ำดี- โรคเรื้อรัง เช่น โรคภูมิคุ้มกันบกพร่องส่วนผู้ที่เป็นไมเกรนแบบรุนแรง หรือมีภาวะซึมเศร้ารุนแรง ก็ไม่แนะนำให้ฝังยาคุมเช่นกันส่วนโรคไทรอยด์เป็นพิษ หรือการมีภาวะไทรอยด์ฮอร์โมนต่ำนั้น ไม่ได้เป็นข้อห้ามของการฝังยาคุมกำเนิดค่ะ อย่างไรก็ตาม หากไม่แน่ใจว่าตนเองเป็นโรคเกี่ยวกับไทรอยด์หรือไม่ ก็ควรไปพบแพทย์เพื่อตรวจค่ะ ทั้งนี้ โรคไทรอยด์ต่างๆ ไม่ได้จำเป็นต้องเกิดจากพันธุกรรมค่ะ